Kos Isl. — Halasarna (Kardamaina) — ca. 250-200 BC — Chiron 31 (2001) 253, 1 — SEG 51.1050
Region: Aegean Islands, incl. Crete (IG XI-[XIII]) — Cos and Calymna (IG XII,4)

επι μοναρχου φιλωτα μηνος δαλιου τετραδι θευγενης εκατοδωρου ειπε ελεσθαι ανδρας τεσσαρας οπως πορισθεντων χρηματων εν ταχει τα καταλοιπα των εργων του ναου του απολλωνος κατασκευασθηι και μη κινδυνευσηι τα συντετελεσμενα εργα τας οροφας και του θυρωματος επιγενομενου χρονου πλειονος καταφθαρημεν ταν τε συναντιλαμψιν τας κατασκευας του ναου μη μονον α πολις φαινηται πεποιημενα αλλα και ο θεος απο των υπαρχοντων αυτωι χρηματων και τοι δηλομενοι επαγγειλασσθαι εις ταυτα συντελεσθεντος τε του ναου επιφανεστερον τα κατα το ιερον εξαγηται αγαθαι τυχαι δεδοχθαι τος μεν νεωποιας τελεσαι τοις αιρεθεισιν ανδρασιν απο των του θεου χρηματων δραχμας των δε δαμοταν και των αλλων μενος ες ταν κατασκευαν του ναου εκαστον μη ελασσω δραχμαν τριακοντα ποιευμενοι ταν μεν επαγγελιαν εν ενιαυτωι εν ταις συνοδοις ταις γινομεναις εν τωι δαμωι αρχοντος δαλιου του επι φιλωτα ταν δε καταβολαν του αργυριου ποεισθαι επι τος ανδρας τος αιρεθεντας εν τρισιν καταβολαις διδοντες ταν μεμ πραταν μετα το [τα]ν επαγγελιαν γενεσθαι παραχρημα ταν δε ε[χομ]εναν εν εξαμηνω[ι] και ταν αλλαν ωσαυτως [οπως] δε και των επ[αγγειλαμ]ενων υπαρχηι υ[πομναμα ----------------] ες ο κα ται τε επαγγελιαι πετωντι και εκ τας πολιος τι ψαφισθηι συντελεσθεντων δε των εργων αι τινα κα περιηι εκ ταν επαγγελιαν χρηματα αποδοντω τοι ανδρες εφ ων κα πετη ναποαις τοις εν αρχαι ευσιν τοι δε ναποιαι διδοντω εις τας φυλας τοις επιμηνιοις καθα και προτερον εδιδουν εις τας δυο αμερας το δε ψαφισμα τοδε αναγραψαντω τοι ανδρες τοι αιρημενοι επι το αυτο τωι προτερον κυρωθεντι ψαφισματι επι μοναρχου φιλωτα.